Aanvanklik het die Burgers baie planne met die grond gehad. Dit is uitstekend op die R62 gelee vir ‘n restaurant of padstal (wat hulle dalk later mag aanpak), maar soos genoem het sake op die wandelpad vir hulle in plek begin val.
“Ons het al baie gebid op die plaas. Ons weet hier is nie baie water nie en ons moes aan die begin alles met die hand natlei, maar as ek nou terug kyk is ons baie geseënd,” vertel sy.
Andries het die vrag met sy bakkie en ‘n sleepwa teen ‘n slakkepas vervoer – vir die tweede bestelling het hy egter op ‘n beeslorrie besluit.